CELEX: C2004/300/68
Language: et
Date: 2004-12-04 00:00:00
Title: Kohtuasi C-436/04: Eelotsusetaotlus, mille esitas Hof van Cassatie de Belgique 5. oktoobril 2004 kohtuasjas Van Esbroeck, Léopold Henri v. het Openbaar Ministerie

4.12.2004   
            
            
               ET
            
            
               Euroopa Liidu Teataja
            
            
               C 300/35
            
         Eelotsusetaotlus, mille esitas Hof van Cassatie de Belgique 5. oktoobril 2004 kohtuasjas Van Esbroeck, Léopold Henri v. het Openbaar Ministerie
   (Kohtuasi C-436/04)
   (2004/C 300/68)
   Euroopa Ühenduste Kohus on saanud Hof van Cassatie de Belgique 5. oktoobri 2004. aasta otsusega otsustatud eelotsusetaotluse kohtuasjas Van Esbroeck, Léopold Henri v. het Openbaar Ministerie, mis saabus kohtukantseleisse 13. oktoobril 2004.
   Hof van Cassatie de Belgique küsib Euroopa Kohtult eelotsust järgmistes küsimustes:
   
               1.
            
            
               Kas 19. juuni 1990. aasta Schengeni lepingu rakendamise konventsiooni artiklit 54 tuleb tõlgendada nii, et seda võidakse kohaldada Belgia kohtus pooleliolevates kohtuasjades isiku suhtes, kes on Belgia kriminaalkohtus vastutusele võetud pärast 25. märtsi 2001 sama kuriteo eest, milles ta mõisteti süüdi Norra kriminaalkohtus 2. oktoobril 2000 ning mille eest mõistetud karistus on juba ära kantud, kuigi Euroopa Liidu Nõukogu ning Iiri Vabariigi ja Norra Kuningriigi vahel 18. mail 1999 sõlmitud lepingu viimase kahe riigi osalemiseks Schengeni acquis' rakendamises, kohaldamises ja arendamises artikli 2 lõike 1 kohaselt rakendab ja kohaldab Norra Schengeni lepingu rakendamise konventsiooni artiklit 54 alles alates 25. märtsist 2001?
               Kui vastus esimesele küsimusele on jaatav, siis
            
         
               2.
            
            
               Kas 19. juuni 1990. aasta Schengeni lepingu rakendamise konventsiooni artiklit 54 koostoimes selle artikliga 71 tuleb tõlgendada nii, et kuritegusid, mis seisnevad samade mistahes narkootiliste ja psühhotroopsete ainete, k.a kanepi omamises ekspordi ja impordi eesmärgil, ning mille eest võetakse erinevates Schengeni lepingu sõlminud riikides või riikides, kus Schengeni acquis'd rakendatakse ja kohaldatakse, vastutusele, peetakse eespool viidatud artiklis 54 märgitud samadeks tegudeks?